ગોરેગામના વૉર્ડ-નંબર પંચાવનમાંથી કૉન્ગ્રેસે ઉમેદવાર તરીકે સ્થાનિક ગુજરાતી નેતા શ્રીમતી કિરણ વિનય (બંટુ) પટેલને ટિકિટ આપી છે. સુશિક્ષિત અને સમાજની સેવા માટે સદૈવ તત્પર રહેતાં કિરણ પટેલે જવાહરનગરમાં વિકાસનાં ઘણાં કાર્યો કર્યા છે અને એટલે જ તેઓ કહે છે કે મારું કામ જ મારી ઓળખાણ છે. વૉર્ડ-નંબર પંચાવનમાં જવાહરનગર ઉપરાંત એમ.જી. રોડ, પિરામલનગર, સિદ્ધાર્થનગર, ગ્રામપંચાયત રોડ, આરે રોડ, શાસ્ત્રીનગર અને ટિળકનગરનો સમાવેશ થાય છે.